b'\n_START_ARTICLE_\nRoyal Crescent\n_START_PARAGRAPH_\nRoyal Crescent er 30 r\xc3\xa6kkehuse, der ligger i en halvbue i byen Bath i England. De blev tegnet af arkitekten John Wood, den yngre og blev opf\xc3\xb8rt mellem 1767 og 1774, og de er et af de bedste eksempler p\xc3\xa5 georgiansk arkitektur i Storbritannien, og er en listed building af f\xc3\xb8rste grad. Selvom der er blevet lavet visse \xc3\xa6ndringer til de forskellige interi\xc3\xb8rs i l\xc3\xb8bet af \xc3\xa5rene, s\xc3\xa5 st\xc3\xa5r den georgianske stenfacade stadig som da den blev bygget._NEWLINE_Den 150 m lange halvbue har 114 ioniske s\xc3\xb8jle p\xc3\xa5 f\xc3\xb8rste sal med entablement i palladiansk stil over. Det var den f\xc3\xb8rste halvbue af r\xc3\xa6kkehuse der blev bygget, og er et eksempel rus in urbe" (landet i byen) med deres udsigt til en park overfor._NEWLINE_Mange ber\xc3\xb8mte personer har enten boet eller overnattet i Royal Crescent siden den blev bygget for over 200 \xc3\xa5r siden, og nogle bliver mindet p\xc3\xa5 s\xc3\xa6rlige mindeplader, der er blevet opsat p\xc3\xa5 de p\xc3\xa5g\xc3\xa6ldende bygninger. Af Royal Crescents 30 byhuse er 10 stadig huse i fuld st\xc3\xb8rrelse, 18 er blevet opdelt i lejligheder i forskellige st\xc3\xb8rrelser;; 1 er blevet omdannet til No. 1 Royal Crescent museum og et stort hus i midten i nummer 16 er blevet til Royal Crescent Hotel.\n_START_SECTION_\nFilm og tv\n_START_PARAGRAPH_\nI 1965 brugte komedien The Wrong Box (1966) Royal Crescent i vid udstr\xc3\xa6kning til optagelserne, hvor den agerede London. I filmen Catch Us If You Can fra 1965 var ogs\xc3\xa5 en sekvens, der var blevet optaget uden for husene og inde i et af dem._NEWLINE_I 2007 blev der filmet en tv-udgave af Jane Austens K\xc3\xa6rlighed og svaghed kaldet Persuasion, hvor mange scener blev lavet ved Royal Crescent, hvor Elliot-familien skulle bo i Bath. I 2008 blev Royal Crescent brugt i filmen The Duchess med Keira Knightley._NEWLINE_Den fiktive heltinde i BBC1 ark\xc3\xa6ologithriller Bonekickers blev afbildet som om hun b\xc3\xb8de i Crescent.'